Botsing eis vier; jong man vas vir dronkbestuur | Maroela Media
Vier lede van 'n gesin is in 'n botsing buite Ladysmith in KwaZulu-Natal dood.
Drie voertuie was in die botsing op die N11 sowat 20 km buite Ladysmith betrokke.
Volgens kapt. Nqobile Gwala, polisiewoordvoerder, het lede van 'n gesin vanoggend omstreeks 05:30 in twee voertuie gery toe hulle in 'n botsing met die derde voertuig betrokke was.
"Vier lede van die gesin, tussen drie en 32 jaar oud, is op die toneel dood verklaar terwyl die vier wat in die ander voertuig gery het, kritieke beserings opgedoen het en na 'n hospitaal gehaas is."
Die bestuurder van die ander motor, 'n 19-jarige man, is in hegtenis geneem nadat hy vermoedelik onder die invloed van alkohol bestuur het. Drie insittendes van dié voertuig het ligte beserings opgedoen.
Die verdagte sal Maandag in die Ladysmith-landdroshof verskyn.
Strafbare Manslag as daar nog so iets bestaan
5:30 op 'n sondag en al klaar dronk op die pad, wanneer gaan drank en bestuur hok geslaan word ?
almal wat wil drink skree die dak af as daar 'n verbod op drank is, maar kyk wat gebeur, dronkie kom so te se niks oor nie maar 'n hele gesin word graf toe gestuur
Dit is aaklig.
Innige meegevoel aan Familie & Vriende
Ek stem saam met wat Edward sê, maar wonder oor die moordenaar. Is hy slegs gepla oor die waarskynlike tronkstraf wat hom voorlê? Of lê hy wakker en dink aan 'n gesin wat steeds kon heel gewees het, indien hy nie aan die suip geraak het, en grootmens gereedskap in sy hande geneem het om te bestuur? Miskien laat dit ook nadenke vir sy passasiers, wat lìgte beserings opgedoen het.
Vermoedelik dronk bestuur, waar is die verkeers beamptes. Wat se tronkstraf gaan hierdie persoon kry nadat in sy dronkenskap 'n familie van vier se lewens geëis het.